Merriam!
For helvede. Merriam!
Rosa, hvor er Merriam?
- Alt i orden? - Hent min inhalator!
- Han er dårlig igen. - Jeg kan ikke få vejret!
Rosa, jeg har fundet en til.
Det er den forbandede kløe igen. Min ånde ... Jeg ...
- Jeg kan ikke ... - Åh nej! Bob!
Det er åndenød. Han har ingen allergier.
- Han er stakåndet. - Advisér stue 8.
- Næseintubation? - Nej. Åbn en luftvej.
Undgå halshvirvlen.
I går morges fik en biotekdirektør en grusom død.
- Jeg gider ikke. - Jeg giver dig en sag.
Du giver mig et spor, så du kan blive ved med det, du nu laver.
Jeg udpeger min jury. Hvor bliver de spraglede.
Du gav os Farmaceuten, så Dembe kunne få ham.
Du bad om at blive indlagt på en galeanstalt.
Anklager du mig for at udnytte jer, så jeg ikke hænges? Skyldig.
Skal jeg hjælpe dig, så sig, hvad du laver.
Jeg kæmper for livet. Du hjælper mere, end du aner.
- Kan du ikke bare være ærlig? - Hvor du dog ligner din mor.
- Det har jeg vist ikke sagt. - Der er meget, du ikke har sagt.
Jeg er her, fordi nogen har forrådt mig. En nær ven.
Jeg ved ikke, hvem jeg kan stole på.
Godt. Fortæl mig om sagen.
Hvad ved du om entomologisk krig?
I 1000 år har vi brugt insekter som våben.
I 1100-tallet smed man hvepsereder ind i byer.
I den kolde krig ville Pentagon lave millioner af myg, der bar gul feber.
2. verdenskrigs værste krigsforbryder var general Shiro.
Hans pest-insekter dræbte titusindvis af kinesere.
For et år siden blev en patentadvokat fundet kvalt i sit kontor.
Dødbringende biller havde ædt indersiden af hans lunger.
For et halvt år siden var det en kemiker.
- I går var det en biotekdirektør. - Ædt af biller.
Ifølge Reddington blev de anbragt af en moderne Shiro.
Vedrører sagen hans forsvar?
Vores aftale er ugyldig. Han anklages for forræderi.
Og ved at hjælpe bliver vi set som medskyldige?
Muligvis. Især i sager, hvor hans dagsorden pænt sagt er uklar.
Vi er alle med på den.
Undersøg vidnernes forbindelse. Ham, der døde ...
Bob Lockemy fra Lockemy Technology.
Spørg embedslægen om insekterne, som slog ham ihjel.
Vi er enige. Nævninge kan få spørgeskemaer før udvælgelsen.
Men han vil stille dem 382 spørgsmål, der skal besvares som opgaver.
Det vil tage dage.
Jeg beklager, hvis udvælgelsen passer dig dårligt, mr. Sima.
Men du prøver altså at dræbe en uskyldig.
Problemet omhandler relevans.
"Sammenlign hukommelsens rolle i Proust og Dickens' romaner."
Jeg er da nødt til at kende deres syn på storslået litteratur.
- Det er absurd. - Læser du ikke aviser?
Alle vores liv er et absurd teater.
Anklageren vil med fuldt overlæg fordumme spørgeskemaet -
- for at tiltrække dumme nævninge. Mr. Sima ønsker en naiv jury -
- som blindt vil dømme mig for højforræderi -
- ud fra en fejlagtig idé om, at det er patriotisk.
Jeg vil derimod gerne have folk, som kan forstå -
- min indviklede bevisførelse -
- og som kan tage bestik af både mine samt statens motiver.
- Ingen litteraturspørgsmål. - Det vil fremme min appelsag ...
... såfremt staten vinder.
Også: "Hvem er din foretrukne klassiske komponist?"
Jeg vil ikke dømmes af Schumann-fans -
- eller dødsdømmes af spidsborgere.
"Fantasi C-dur" blev spillet til min mors begravelse.
- Jeg kondolerer. - 40 spørgsmål er rigeligt.
Det skal være enkelt. Spild ikke min tid.
Dr. Maguire. Hvad har du til os?
Det lader til, at offeret blev kvalt.
- Af insekter? - Af en vandkalv.
De er ådselædere og rovdyr. Jeg forstår ikke -
- hvordan larven overlevede mavesyren.
- Blev han ikke kvalt? - Officielt.
Men der var larver i mave og tarm. Han kan have slugt dem.
Disse dyr levede af ham og åd ham op indefra.
De kom sikkert ind via lungerne.
Og snittet i halsen var blot en flugtvej.
Jeg er ikke ekspert. Tal med en insektforsker.
Kender du en?
Nej, men dr. Jonathan Nikkila arbejdede for offerets virksomhed.
Han kan sikkert hjælpe med at finde bagmanden.
"Staten ville ikke bruge tid på at sigte uskyldige for højforræderi."
Der er for øvrigt stavefejl i "uskyldige" og "ville ikke".
Ingen af disse svar giver mig tiltro til juryen.
Vi skal nok finde de rette folk.
Hvorfor er åndelige vejledere som dig dog altid så jubeloptimistiske?
Jeg vil så gerne høre en præst sige "øv".
Dembe, vi skal bruge én person, som kan udløse en frikendelse.
- De udvælges vilkårligt. - Ja, fra motorkontorets register.
Til alt held har vi en ven dér.
Dembe! Kom ind.
Godt at se dig, gamle ven. Jeg har desværre fedtede hænder.
- Tak for din tid. - Alt for dig og den gamle.
Han har det skidt.
Er det maden? Statens hundeæde kan gøre en mand til veganer.
Du kan muligvis hjælpe os med juryudvælgelsen.
Raymond skal bruge hjælpere.
- Det kan jeg ryge i spjældet for. - Han risikerer dødsstraf.
- Når du siger det sådan ... - Du har adgang til registret.
Raymond vil vide, om du kan udvælge en ven til juryen.
- Kan du det? - Jeg har venner.
Robbie Funkhouser i New York.
Ya Ling i IT-afdelingen er stadig lidt skudt i mig.
- Jeg skal se på det. - Vær diskret.
Hvad med mig? Det er en vennetjeneste.
Sig til chefen, han skal holde ud. Vingummibamsen hjælper ham.
Skål.
- Tak for hjælpen. - Bob var min mentor. Jeg er knust.
- Så du det, embedslægen sendte? - Ja. Det er skrækindjagende.
Det er en genmodificeret udgave af den store vandkalv, Dytiscidae.
Et rovdyr. Der findes mere end 4000 slags rovbiller.
- De jager vel ikke mennesker? - Nej, men Bobs død var unaturlig.
Drægtighedsperioden er mindst en uge.
Larverne burde ikke overleve i kroppen efter udklækning.
Jo, ifølge retslægen.
Jeg ved bare, at nogen har lavet om på den. Det dér er kæberne.
De er fire gange normal størrelse.
- Sikke et våben. - Hvorfor lave superbiller?
Drab kan da gøres lettere.
Ikke, hvis man vil være ironisk. Et insekt dræbte en insektdræber.
De lavede pesticider.
Ligesom Hexapene, som jeg fremstillede.
Det skulle bruges efter orkaner.
Vandet kunne skabe grobund for sygdomsbærende insekter.
Midlet blev ikke godkendt til salg, men jeg fik trusler.
For at dræbe farlige insekter?
Sådan tænker miljøforkæmpere ikke.
Tror du, at det var miljøforkæmpere?
Bob var direktør og fik sikkert også dødstrusler.
Vi mener, at morderen er en moderne general Shiro.
- Siger det dig noget? - Han var krigsforbryder.
Men hans viden var så omfattende -
- at han slap for henrettelse og lærte os om biologisk krig.
Hvis Shiro er bagmandens forbillede -
- vil han sende sit budskab uden tanke for antallet af ofre.
Hexapene er forbindelsen. Lockemy skabte det -
- Steiner skaffede patentet, og Helfrich fremstillede det.
Hexapene blev ikke godkendt.
Lockemy påvirkede myndighederne for at få det godkendt.
- Og nu er de alle sammen døde. - Her er Lockemys kalender.
Møder og frokostaftaler. Også en i forrige uge med Dick Kendel.
Forkæmperen for ren luft og rent vand. Miljøgrupper elsker ham.
Han kæmper imod sprøjtegift som Hexapene.
Kendel er lobbyist. Han kunne påvirke Lockemy.
De spiste sammen for en uge siden.
Insekternes drægtighedsperiode er en uge.
For en uge siden fik morderen Lockemy til at sluge billerne.
- Det gøres bedst med en frokost. - Hent Kendel.
Vi har fundet vores Shiro.
Fay Macmannis er frihedsforkæmper. De stikker hovedet i busken.
- Måske. Hvad med Marlene Sucha? - Adresse i Carnegie Hill.
Formelt tøj, våbenmærke, dydigsmølf. Ellers tak.
- Hvad er der? - Du har jo chefens finanser.
Glem det. Dum idé.
- Hvad for noget? - Det er dumt.
- Sæt, vi efterlader ham? - Hvem?
Reddington. Lad ham rådne.
Med pengene og mine forbindelser kan vi plyndre ham og fordufte.
- Det er en dårlig idé. - Vi lader ham tro, vi gjorde alt.
Reddington kreperer, og vi stikker af med gysserne.
Vi kan dele, som du synes. Sagen er, at vi to er gode sammen.
Det kan du da godt mærke. Vi er som brødre.
Hvidkål og Sorteper. Afro-amerikanere.
Dembe! Vi to kan udrette store ting sammen.
Det er bare gas. Han myrder os.
- Vi er nødt til at finde en. - Efter frokosten. Jeg er sulten.
Jeg vil have teriyaki og kål. Hvad med dig?
- Har du ikke lige ædt? - Bare rolig. Eller skal han rådne?
Det er bare gas! Men tænk over det. Du får teriyaki med.
Det er FBI. Luk op.
- Kan du høre dét? Hvad er det? - Jeg kan ikke høre noget.
Mr. Kendel? Hallo?
Måske er han stukket af.
Måske ikke.
Mr. Kendel?
Der røg morderen.
De ville gøre midlet lovligt. Kendel ville gøre det ulovligt.
Hvorfor dræber en pesticidhader en pesticidhader?
- Hvornår døde de? - En time efter hinanden.
Det lader til, at en anden forgav dem begge.
Tag det senere. Nu har vi kun restauranten. Undersøg den.
Der er afgivet skriftlige svar. Nu kommer samtalerne.
Sagen omhandler dødsstraf, så I får 20 udelukkelser.
Har forsvaret forstået det?
Ja. Når juryen har sat sig, bliver det uden Schumann-fans.
Det her bliver skægt.
Forrædere pisser på flaget og folket. De fortjener at dø.
Det skal vi huske.
Kan du som professor i retspsykologi vurdere beviserne uden fordomme?
- Ja. Det har jeg gjort før. - Min søster er voldsoffer.
- Jeg var i Irak. - Forbrydere er forbrydere.
Derfor har vi jo love.
- Men kan du fælde en saglig dom? - Ja, det kan jeg da.
Hun skal afvises, fordi hendes søster er voldsoffer.
Hun kan ikke være saglig.
- Hun sagde, hun kan. - Det tror hun sikkert.
Afvist. Hvis du er betænkelig, kan du udelukke hende.
Hvis flere henrettes, vil dødsstraf fungere ...
- ... og afskrække forbrydere. - Afvis ham.
Jeg har forsvaret landet. Hvis han forrådte Amerika, så skal han dø.
Han skal afvises, fordi han synes, at jeg er skyldig.
- Han sagde "hvis". - Jeg er borgerretsforkæmper.
Vil du se medlemskortet?
- Hun kan bruges af forsvaret. - Ikke af os. Hun afvises.
Jeg hader censur, almen opfattelse og tilsyn.
- Går du ind for retsstaten? - Nej.
- Ham kan vi bruge. - Afvis.
- Du kan altså lide mops-hunde? - Næ. Jeg elsker dem.
Også selv om de kradser, hvæser, savler og fiser?
- Det er en myte. - Du elsker dem, fordi de lider.
- Eller fordi du selv gør. - Det her er ikke gruppeterapi.
Hun går ind for dødsstraf, og hendes mand er betjent.
- Hun skal helt klart afvises. - Ja, og du kan ikke udelukke flere.
Du må kun afvise med god grund. Og forkærlighed for mopser dur ikke.
Jo, for det giver håb.
Kun folk med en sund empati kan pleje så mangelfulde bæster.
- Kaldte du dem for bæster? - Du ser dem anderledes.
Jeg kan ikke lide det, jeg ser.
Jeg hvæser og kradser. Jeg vil nødig tale om, at jeg savler og fiser.
Forsvaret kan bruge hende.
Godt, for jeg sender hende ned. Gå bare. Hent den næste.
Her er jeg! Melder sig til tjeneste!
Hvem har spørgsmål?
Det her har varet flere timer.
Kan vi holde formiddagspause? Jeg er lidt utilpas.
- Et kvarter, til benene virker igen? - Nuvel. Vi holder pause.
- Forgivet? Her? - De spiste her for en uge siden.
Jeg kan ikke huske dem. Men der skete noget i køkkenet.
En fremmed kom ind. En afrydder fulgte ham ud.
- Der blev ikke taget noget. - Ham vil vi gerne tale med.
- Det kan I ikke. - Han kan måske finde morderen.
Jeg vil gerne samarbejde. Han vil også.
- I er fra FBI. Han er ... - Illegal.
Og for tiden vil folk forståeligt nok nødig tale med politiet om mord.
Vi vil ikke anmelde folk. Blot have svar.
Jeg hedder Aram. Mig en glæde.
Så kan jeg ikke mere spansk.
Timen var om morgenen, og jeg er ikke morgenfrisk. Okay.
Godt. Nu skal du høre. Mine forældre var flygtninge.
Agent Navabi var også politisk flygtning.
Sig til ham, at vi begge går ind for amnesti.
Vi går, så snart han siger, hvad han ved.
Han så en mand i køkkenet og spurgte, hvad han lavede.
Han gik. Han løb efter ham.
Han så ham tage en taxi foran Hotel Macon.
- Mange tak. - Tak.
Syntes vi begge to det?
Jeg ville ikke påstå, at du er en sød zionist.
Navabi og Mojtabai fra FBI. Vi skal spørge vagten -
- om vi må se overvågningsfilm.
- Det er din nummerplade. - Min vogn, min skøre passager.
Han fortalte, at en jaloux ægtemand var efter ham, og at jeg skulle køre.
Hvorhen?
- Forbundspolitiet! - Op med hænderne!
Fri.
Fri bane.
Det her er foruroligende. Billelarver. Sikkert genmodificerede.
En fingerbølfuld er dødbringende.
- Han vil vist dræbe igen. - Ja. Igen og igen. Og igen.
Hvad fanden skete der? Glen? Helt ærligt?
Vi vandt kun tre.
Mit liv afhænger af den store vingummibamse!
- Jeg gider ikke snakke med ham. - Spørg nu, hvad han ved.
Hvad fanden vil du? Og hvor er de andre?
Jeg turde ikke lade fremmede gøre det.
Dembe gav dig udtrykkelige instrukser. Du gør det ikke!
Vil du tvivle på mig? Værsgo. Alle er misundelige.
- Det forstår jeg ikke. - Jeg svigter dig ikke. Aldrig.
Og sådan spiller klaveret, min finde ven.
Jeg tror bare, jeg lægger mig foran en bil.
Mr. Carter. Har du fulgt med i omtalen af sagen?
Jeg ser ikke nyheder. Jeg kan lide serien med konerne.
- Hvad med sociale medier? - Mobning og porno. Nej tak.
Kender du Reddington? Har du en holdning til skyldsspørgsmålet?
- Fred havde fire brystvorter. - Spændende. Besvar spørgsmålet.
- Jeg skuer ikke hunden på hårene. - Hvad mener du om dødsstraf?
Jeg dømmer ikke andre.
Jeg er ligesom hende skønheden med bind for øjnene. Justitia.
I silkekåbe uden fordomme. Jeg diskriminerer ikke.
- Eller følger instrukser. - Jeg hader katte!
Undskyld. Hvad var det, du spurgte om?
Akkurat. Han afvises.
Hvorfor? Fordi han har et åbent sind? At han er blevet mobbet -
- fordi han er udpræget usympatisk og nødig vil dømme andre?
Det er ikke nogen konkurrence. Simas afvisning er sikkert velkendt.
Han er sær og plagsom og kan ikke følge instrukser.
Selv de, der kender ham bedst -
- især hans bedste venner, tænker sikkert utroligt ilde om ham.
Men de beklagelige træk, som gør ham udstødt -
- gør ham også ideel som medlem af denne jury.
Han skylder ingen noget, for ingen kan lide ham.
Og han kan ikke lytte til andre. Han er en udstødt.
Måske endda fortjent.
Men hvis han kan fælde en saglig dom, så lad ham dog.
Al justits, denne nævning agter at forvalte -
- vil næppe være saglig efter forsvarets skamros af ham.
Var det mon ros eller slet skjult fordømmelse?
Hvis han fastholder sin saglighed, tror jeg på det.
- Er jeg så med? - Ja, mr. Carter.
- På forhånd tak. - Selv tak, Deres Majestæt.
Og må jeg tilføje, at du i forhold til min sidste dommer er ret høj.
Din sidste dommer? Du sagde, det var første gang.
Jeg var tiltalt.
Jeg vandt i terningspil. Kasinoet sagsøgte mig.
- Snød du? - Seks gange i rap.
- Så du er tidligere straffet? - Eller en lignelse.
Den jævne mand, som tvinges til forbrydelser for at leve.
Jeg købte en fed hytte.
Selv om din store empati er rørende, kan tidligere straffede ikke bruges.
- Du kan gå. - Fordi jeg øgede mine chancer?
Odds for to seksere er 36 mod 1.
Kasinoet udbetaler kun 30 mod 1. Er jeg skurken?
Hvad med hans jury?
Det er altså Raymond Reddington, vi taler om!
- Du kendte ham jo ikke. - Ikke i bibelsk forstand.
Mr. Carter, så er det ud!
Lockemy og Kendel ønskede begge at gøre Hexapene lovligt.
Lockemy betalte Kendel for at stemme for lovgivningen.
Han fik tre millioner for at lave en uvildig analyse.
- Så er det svært. - Hvor stammer oplysningen fra?
Ejendommen ejes af et holdingselskab. Han er der ikke.
Kendel forrådte sine principper. De andre døde, fordi de troede på det.
- Dr. Nikkila opfandt Hexapene. - Navabi, ring til ham.
Overvåg hans fødevareindtag.
Vi fandt også en pressemeddelelse, som skal tale for Hexapene.
De udsendes som regel, når der er en nyhed.
Lovliggørelsen af Hexapene afgøres af et udvalg i dag.
Og bagmanden havde indkredset datoen i sin kalender.
Vi er på vej.
Vi har fundet dr. Nikkila. Udvalget, I skal hen til ...
Dr. Nikkila er hovedvidne.
- Vi har intet signalement. - Blev mødet aflyst?
- På grund af en bille? Aldrig. - Har I ringet til Nikkila?
- Vi har lagt beskeder. - Han slår til igen ved mødet.
- Hvornår begynder det? - Det er startet.
Mit navn er dr. Jonathan Nikkila. Tak, fordi jeg må afgive forklaring.
Inden mødet er færdigt -
- vil I medgive, at lovliggørelsen af Hexapene -
- bogstaveligt talt drejer sig om liv og død.
Jeg udviklede den pågældende gift, Hexapene.
Så jeg kender dens kraft. Nogle frygter virkningen på mennesker.
Som med alle sprøjtemidler kan Hexapene være giftigt for mennesker.
- Det er underordnet. - Faren er ikke ...
Er faren mod mennesker ikke sagens kerne?
- Ressler og Keen fra FBI. - Talbert fra politiet.
Før os til dr. Nikkila.
Hexapene er ikke farlig for mennesker. Den dræber insekter.
Ikke bare de tiltænkte insekter. Alle insekter.
Pesticider udrydder insekter over hele verden.
- Ikke kun bier. - Uvæsentligt.
Det handler om faren for mennesker.
Jorden kan klare sig uden os. Men den dør uden insekter.
Man kan hverken dyrke mad eller fjerne forrådnelse.
Uden insekter bliver Jorden en mørk gravplads -
- fordi vi dræbte de vigtigste dyr.
Hvorfor protesterede du så ikke imod Hexapene?
Fordi jeg stolede på mine kolleger.
De lovede, at midlet kun skal bruges ved katastrofer.
Men jeg opdagede, at Lockemy ville lovliggøre salg af Hexapene.
Jeg bønfaldt ham. Han kaldte mig hysterisk, men jeg mener stadig -
- at folk, som forgifter planeten, må og skal udryddes -
- som led i globalt selvforsvar og retfærdighed.
Derfor, min herre, hoster du konstant.
Du er blevet forgiftet af insekterne.
Sagde han forgiftet?
Jeg kom kødædende vandkalve i din vin, som du fik på vinbaren.
De er nu udklækkede og vil ud via dine luftveje.
Tilbagehold ham!
Skaf hellere en ambulance.
- Og I skal lytte til os. - FBI.
- Insekterne kan frelse os! - Du er anholdt.
Du var blevet udvalgt! Du skulle bare holde mund!
Det var nyt for mig. Det steg mig til hovedet.
- Det var ikke mig, der var led. - Du var katastrofalt dum!
"Utiltalende, sær, plagsom. Skylder ingen noget, for ingen kan lide ham."
- Du sårede mig dybt. - Sårede jeg dig?
Uden en undskyldning ved jeg ikke, hvad vi gør.
Undskyld.
Det er bare gas! Jeg er jo sær og plagsom.
- Nå ... Hvad er nødplanen? - Det var du, Glen.
Øv.
Så hellere jubeloptimisme.
Vi har prøvet værre ting. Mineeksplosionen og tyfonen.
40 mennesker. 3 veste.
Hvis vi klarede dét, kan vi også klare det her.
Har gruppen fundet general Shiro?
Ja. Han hedder dr. Jonathan Nikkila.
Skaf mig hans journaler. Find en adresse på mit trumfkort.
Nikkila må have sendt ham sin insekt-giftsaft.
Og uden Glen er han min allersidste chance.
Vi må finde ham ved at gennemrode Nikkilas laboratorium.
- Jeg finder adressen. - Tak.
Om det så er jubeloptimisme eller falsk håb. Alt kan bruges.
Juryen er blevet udvalgt.
Raymond må hjælpes. Før mig til dr. Nikkilas laboratorium.
- Så du kan være alene med ham? - Det er vigtigt.
- Der er adgang forbudt. - Så skaf adgang.
Udvalgsformand Robert Carson døde for en time siden.
Du forstår slet ikke den videnskabelige proces.
Hævn har ingen biologisk gavn. De folk var mine forsøg.
For insekterne. Jeg skabte en gift, som udrydder dem.
Jeg må da hjælpe dem ved at sørge for deres overlevelse.
Men jeg var nødt til at bevise, at insekter kunne slå igen.
Og mine seks forsøg beviste det.
Du krydsede forskellige arter for at gøre dem dødbringende.
Jeg vil ikke huskes som deres ødelægger, men deres frelser.
Du sagde seks forsøg. Hvem var det sjette offer?
Ring efter en ambulance nu!
Du vidste, at du ikke kommer i fængsel. Skaf så en læge nu!
- Redderne er på vej. - Rolig. Det haster ikke.
Gå bare, inden det næste kommer.
Det var da hyggeligt.
Havde jeg vidst, du kom, havde jeg bagt kage.
Du har vel ikke en med en fil eller en blæselampe i?
- Desværre. - Det var en skam.
Det er ingen blæselampe, men den dulmer nerverne.
Tag en stol.
Jeg tænkte på, da Dembe og jeg var på en trawler -
- som kæntrede i en tyfon ved Filippinerne.
Vi smuglede våben til Moros Islamiske Befrielsesfront.
Det er påfaldende, at du altid hjælper de underkuede.
- Desperation giver godt. - De stærke betaler mere.
Båden var overfyldt, så da uvejret kom, var vi prisgivet.
24 ud af 40 omkom med det samme. 11 andre døde i løbet af natten.
Der var hverken redningsflåde eller redningsveste om bord.
- I var alene. Hvordan overlevede I? - Jeg gjorde ikke. Jeg druknede.
Jeg så den anden side. Den var så ...
... anderledes.
Og så var jeg tilbage. Hvordan han gjorde ...
Han fandt en træluge og holdt mig fast.
Han hamrede vandet ud af mig, og livet ind i mig.
Dembe frelste mit liv den nat. Dembe har altid frelst mit liv.
- Fandt du det? - Ja. Tak, Elizabeth.
Han sagde, at jeg ligner min mor, da jeg spurgte, hvorfor vi fik sagen.
Han har ret. Du minder mig også om hende.
Du ved det hele. Ikke sandt?
Alt om ham. Alle de svar, jeg søger.
Jo.
Sværger I højtideligt, at I virkelig vil forsøge -
- at fælde dom i sagen mod Raymond Reddington?
- Vil I fælde en saglig dom? - Ja.
Dermed kan retssagen begynde tirsdag morgen klokken 8.
På gensyn.
Sikke et smørret grin.
Jeg har været anklager i 18 år og sammensat 300 juryer.
Afgørelsen er som regel usikker, men her ...
Det er afgjort. Din skæbne er beseglet.
- Vi får se. - Vi ved begge to, at du er dødsens.
Tekster: Kasper Herløv www.sdimedia.com